“มัลเบอร์รี่ โกรฟ วิลล่า” กับแนวคิดสร้างบ้านครอบครัวใหญ่ จนมียอดขาย 5,500 ล้านบาท
ย้อนกลับไปเมื่อกลางปีที่ผ่านมา ลงทุนแมน ได้พูดถึงหนึ่งในโครงการที่อยู่อาศัยใน THE FORESTIAS  อย่าง ซิกส์เซนส์ เรสซิเดนซ์ ที่เป็นบ้านเดี่ยวราคา 180-360 ล้านบาท  โดยใช้เวลาเพียงไม่กี่วันก็ขายบ้านไปแล้ว 21 หลัง หรือคิดเป็นมูลค่า 4,700 ล้านบาท
25 พ.ย. 2565

“มัลเบอร์รี่ โกรฟ วิลล่า” กับแนวคิดสร้างบ้านครอบครัวใหญ่ จนมียอดขาย 5,500 ล้านบาท
THE FORESTIAS X ลงทุนแมน
ย้อนกลับไปเมื่อกลางปีที่ผ่านมา ลงทุนแมน ได้พูดถึงหนึ่งในโครงการที่อยู่อาศัยใน THE FORESTIAS 
อย่าง ซิกส์เซนส์ เรสซิเดนซ์ ที่เป็นบ้านเดี่ยวราคา 180-360 ล้านบาท 
โดยใช้เวลาเพียงไม่กี่วันก็ขายบ้านไปแล้ว 21 หลัง หรือคิดเป็นมูลค่า 4,700 ล้านบาท
ล่าสุดมีอีก 1 Project ในโครงการ THE FORESTIAS ที่ขายดีไม่แพ้กัน
นั่นคือ “มัลเบอร์รี่ โกรฟ วิลล่า” ที่สร้างยอดขายได้แล้วกว่า 5,500 ล้านบาท 
โดยเป็นบ้านหรูขนาดใหญ่ มีให้เลือก 3 รูปแบบ คือ
- บ้านวิลล่าหรู พื้นที่ 1,700 ตารางเมตร ราคาขาย 310 ล้านบาท
- บ้านวิลล่าหรู พื้นที่ 1,200 ตารางเมตร ราคาขาย 220 ล้านบาท
- บ้านวิลล่าหรู พื้นที่ 1,000 ตารางเมตร ราคาขาย 185 ล้านบาท
โดยความเคลื่อนไหวล่าสุดก็คือในวันที่ 1 ธันวาคม ที่จะถึงนี้ 
“มัลเบอร์รี่ โกรฟ วิลล่า” จะเปิดบ้านวิลล่าหลังแรก เพื่อให้ลูกค้าเข้าไปเยี่ยมชมโครงการ
คำถามก็คือ ทำไมโครงการ “มัลเบอร์รี่ โกรฟ วิลล่า” ถึงประสบความสำเร็จในเรื่องยอดขาย
ก่อนที่โครงการจะเปิดตัวอย่างเป็นทางการในวันที่ 1 ธันวาคม 
ลงทุนแมน จะวิเคราะห์เรื่องนี้ให้ฟัง
เชื่อว่าหลายคนน่าจะรู้จัก THE FORESTIAS เพราะนี่คือโครงการอสังหาฯ ขนาดใหญ่ 
ที่มีมูลค่า 125,000 ล้านบาท ตั้งอยู่บนพื้นที่ 398 ไร่ ถนนบางนา-ตราด กิโลเมตรที่ 7
แต่ละโครงการใน THE FORESTIAS จะมีที่อยู่อาศัย 6 แบรนด์ 
บ้านเดี่ยว, คอนโดมิเนียม, โรงแรม โดยแต่ละโครงการจะมี Concept ชัดเจน
เพื่อจับกลุ่มลูกค้าที่มีความต้องการที่แตกต่างกันออกไป
ส่วน Concept ของ “มัลเบอร์รี่ โกรฟ วิลล่า” แตกต่างไม่เหมือนใครในตลาดอสังหาฯ
ที่ส่วนใหญ่จะใช้แนวคิด ชีวิตคนเมืองทันสมัย อยู่แบบครอบครัวขนาดเล็ก
ตรงข้ามกับ “มัลเบอร์รี่ โกรฟ วิลล่า” ที่คิดสร้างที่อยู่อาศัยย้อนกลับไปสู่การใช้ชีวิตแบบครอบครัวคนไทยในอดีต 
ที่แม้ว่า สมาชิกทุกคนจะแต่งงานมีครอบครัวแล้ว
แต่ก็ยังอยู่ในรั้วบ้านขนาดใหญ่เดียวกัน หรือปลูกบ้านไว้ใกล้ ๆ กัน
ก็เลยเป็นที่มาของแนวคิด “บ้านคลัสเตอร์” สำหรับครอบครัวใหญ่ที่อยู่กันหลาย Gen
โดยแนวคิดนี้ก็ถูกแบบออกมา 2 เรื่องใหญ่ ๆ ผ่านการดิไซน์ในตัวบ้านวิลล่า
- บ้านวิลล่า แต่ละหลังจะเชื่อมต่อถึงกัน เพียงแค่เดินไม่กี่ก้าวก็ถึงบ้านอีกหลัง เพื่อให้สมาชิกครอบครัวทุกคน ไปมาหาสู่พบปะกันอยู่เสมอ
และหากเราเลือกซื้อเป็นบ้านวิลล่าหลังใหญ่สุดของโครงการนี้
ก็จะมีห้องรับประทานอาหาร พื้นที่ส่วนกลางขนาดใหญ่ เพื่อให้ทุกคนในครอบครัว
รวมตัวกันทำกิจกรรมต่าง ๆ
ขณะเดียวกัน บ้านวิลล่า แต่ละหลังจะถูกออกแบบให้มีความเป็นส่วนตัว ในสไตล์บ้านเดี่ยวสุดหรูหรา เพราะนอกจากดิไซน์จัดสรรพื้นที่ภายในบ้านแต่ละส่วนอย่างกว้างขวางแล้ว
ที่สำคัญคือในแต่ละพื้นที่ ยังสามารถเชื่อมต่อเข้าหากันได้อย่างสะดวก และลงตัว
ข้อดีของดิไซน์แบบนี้ ทำให้สมาชิกครอบครัวได้อยู่อาศัยในบริเวณเดียวกัน ใกล้ชิด มีกิจกรรมครอบครัวได้บ่อย ๆ แต่ยังคงการใช้ชีวิตส่วนตัวของสมาชิกครอบครัวแต่ละคนได้อย่างเหมาะสม
เรื่องนี้ถือว่าสำคัญ และเป็นสิ่งที่คนในยุคนี้มองข้ามไป
เพราะมันคือการมอบ “โบนัสเวลาแห่งความสุขของครอบครัว”
ลองคิดดู คุณปู่ คุณย่า จะฟินแค่ไหน หากได้อุ้มและเล่นกับหลาน ๆ ในทุก ๆ วัน
ส่วนตัวเราเองจะมีความอบอุ่นหัวใจ เมื่อได้นั่งทานข้าวกับลูกและพ่อแม่ ในทุก ๆ วัน
จนถึงตัวลูกหลานเองก็จะได้รับความรัก และความเอาใจใส่จากคนรอบข้าง
ที่น่าสนใจคือ มีการเก็บข้อมูลศึกษาแนวโน้มตลาดอสังหาริมทรัพย์ในอนาคต
พบว่าแนวคิด “บ้านคลัสเตอร์” กำลังเป็นเทรนด์ที่พักอาศัยที่ได้รับความนิยมมากขึ้นเรื่อย ๆ และยังสร้างกำไรในการลงทุนได้มากกว่าบ้านเดี่ยว Luxury รูปแบบเดิม ๆ
จึงไม่แปลกที่ “มัลเบอร์รี่ โกรฟ วิลล่า” ที่ใช้แนวคิดนี้ จะสร้างยอดขายแล้วกว่า 5,500 ล้านบาท
โดย “มัลเบอร์รี่ โกรฟ วิลล่า” จะมีบ้านเดี่ยวให้เลือก 3 แบบ ตั้งแต่ขนาด 1,000-1,700 ตารางเมตร 
ตั้งอยู่ใกล้ ๆ พื้นที่ส่วน Luxury ของโครงการ THE FORESTIAS ซึ่งจะทำให้การใช้ชีวิตสะดวกสบายรายล้อมด้วยธรรมชาติ
เพราะนี่คือโครงการที่มีพื้นที่ป่าสีเขียวขนาดใหญ่ถึง 30 ไร่
พร้อมทางเดินยกระดับทะลุผืนป่ายาวถึง 1.6 กิโลเมตร ที่ให้เราเดินไปไหนได้อย่างสะดวกสบาย
ไม่ว่าจะเป็น ร้านค้าปลีกและร้านอาหารชื่อดัง, สปอร์ตคอมเพล็กซ์ และสำนักงานต่าง ๆ ที่อยู่ในโครงการ THE FORESTIAS
และเมื่อทั้ง “มัลเบอร์รี่ โกรฟ วิลล่า” จนถึงโครงการอสังหาฯ อื่น ๆ อีก 5 แบรนด์ ตอบโจทย์ลูกค้าแต่ละกลุ่มได้อย่างชัดเจนและลงตัว
เลยส่งผลให้ปัจจุบัน THE FORESTIAS มียอดขายรวมกันสูงถึงกว่า 22,000 ล้านบาท
และถ้าถามว่า อะไรที่ทำให้ลูกค้าตัดสินใจซื้อ “มัลเบอร์รี่ โกรฟ วิลล่า”
หลายคนก็น่าจะมีคำตอบแตกต่างกันออกไป ทั้งการเป็นบ้านวิลล่าขนาดใหญ่ 
ดิไซน์ลงตัว, อยู่ใกล้กับธรรมชาติ, ทำเลที่ตั้งของโครงการอย่าง ถนน บางนา-ตราด ที่เดินทางสะดวกสบาย และยังเชื่อมต่อกับเขตเศรษฐกิจพิเศษภาคตะวันออก
แต่เชื่อว่า อีกหนึ่งเหตุผลที่ หลายคน ตัดสินใจเลือกซื้อโครงการนี้ 
ก็คือ การมอบทุกวินาทีแห่งความสุขในการใช้ชีวิตให้แก่คนที่เรารัก
เพราะ มันเป็นการลงทุนที่คุ้มค่า มากกว่าการลงทุนใด ๆ บนโลกใบนี้..
References
-ข่าวประชาสัมพันธ์ บริษัทแมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด
-